দিল্লি মেট্রো রেল স্টাফ কোয়ার্টারে আগুন, পুড়ে মৃত্যু একই পরিবারের তিন জনের

ওয়েবডেস্ক- দিল্লি ( Delhi ) মেট্রো (Metro) রেলের স্টাফ কোয়ার্টারে (Railway staff quarters) ভয়াবহ অগ্নিকাণ্ড। মর্মান্তিক এই ঘটনায় আগুনে পুড়ে মৃত্যু হয়েছে তিন সদস্যের। সোমবার গভীর রাতে এই অগ্নিকাণ্ডের ঘটনা ঘটেছে। পুলিশ সূত্রে খবর, মৃতরা হলেন ৪২ বছরের অজয় বিমল, স্ত্রী নীলম ও ১০ বছরের কন্যা জাহ্নবীর।

দমকল কর্মীদের তরফে জানা গিয়েছে, সোমবার রাত গভীর রাতের দিকে আবাসনের পাঁচতলার একটি ফ্ল্যাটে আগুন লাগার খবর আসে। খবর পেয়ে দ্রুত ঘটনাস্থল আসেন দমকল কর্মীরা। রাতে আগুন নিয়ন্ত্রণ আনতে হিমশিম খান দমকলকর্মীরা। মঙ্গলবার সকাল ৬টা ৪০ নাগাদ নিয়ন্ত্রণে আসে আগুন।

আরও পড়ুন- তৃণমূলের রাজ্যসভার সাংসদ পদ থেকে ইস্তফা দিলেন মৌসম বেনজির নূর

আগুন নেভানোর ঘরের ভিতর তিনজনের দেহ উদ্ধার হয়। মৃতদেহ উদ্ধার করে ময়নাতদন্তের জন্য পাঠানো হয়েছে। আগুন নেভাতে গিয়ে দমকলকর্মীও আহত হয়েছেন।

প্রাথমিক তদন্তে অনুমান করা হচ্ছে রুম হিটার বা ওই সংক্রান্ত কিছু থেকেই ঘরের ভিতর অগ্নিকাণ্ডের ঘটনা ঘটে। ঘরের আসবাব পত্রে তা আরও বড় আকার নেয়। কী কারণে এই দুর্ঘটনা তা খতিয়ে দেখা হচ্ছে। আহত দমকলকলকর্মীকে হাসপাতালে ভর্তি করা হয়েছে। তার অবস্থা স্থিতিশীল বলেই জানিয়েছেন চিকিৎসকেরা।